**Henri Karpov** (sündinud 13. oktoobril 1997 Tartus) on eesti ettevõtja ja sotsiaalmeedia sisulooja.

Haridus
-------

Aastatel 2005-2014 omandas ta põhihariduse Ülenurme Gümnaasiumis. 2014. aastal läks ta Tartu Jaan Poska Gümnaasiumisse ja lõpetas selle 2017. aastal.

Aastal 2017 õppis ta aasta Tartu Ülikoolis infokorraldust, mille eriala sobimatuse tõttu katkestas.

Töökäik
-------

30. juunil 2016 aastal laadis Karpov oma loodud YouTube’i kanalile üles esimese video. Tema kanali nimeks on Hensugusta. Oma videotes kajastab ta läbi huumoriprisma oma igapäevaelu, kaasates videotesse nii oma pere kui ka sõpru.

Hensugusta nime all tegutseb ta lisaks YouTube’ile ka Instagramis ja TikTokis.

Praeguseks on Karpov edukas eesti avaliku elu tegelane, kellel on ettevõte, mis tegeleb nii erineva meelelahutusliku kui ka turundusliku sisu loomisega erinevatel sotsiaalmeedia platvormidel. Kokkuvõtvalt on tal isikubränd, mida ta pidevalt arendab. Oma järjepideva ja 2023. aastaks 7-aastase sotsiaalmeedia karjääri järel on tema Hensugusta nimelisel YouTube kanalil üle 35 miljoni vaatamise, Instagramis 38 tuhat jälgijat ja TikTokis 55 tuhat jälgijat. Näiteks aastal 2019 peeti Karpovit parimaks suunamudijaks Eestis.

Henri on lisaks YouTube’ile juhtinud saateid, olnud õhtujuht ja osalenud rahvusvaheliste brändide kampaaniates. 

YouTube’is loob Henri videosi, kus ta vlogib oma igapäeva elust, kommenteerib erinevaid internetis leiduvaid kiikse ning teeb humoorikaid videosid koos oma pere ja sõpradega, kus eri vestlusteemadel arutletakse. Lisaks kutsub ta oma videotesse teisi eesti avaliku elu tegelasi, kellega vesteldakse ja küsimustele vastatakse. Karpov järgib  YouTube’i trende, näiteks Q&A, mille eestikeelne definitsioon kõlab „küsimused ja vastused", nii on vaatajatel võimalus youtuber’id küsimuste kaudu tundma õppida.

Henril oli kaks omanimelist saadet, mida ta on teles juhtinud. Esimene neist oli „Hensugusta *show*", mis vältas Kanal 2 teleekraanil 2 hooaega. Saate põhimõte oli internetis kuulsaks saanud videote näitamine ja nende kommenteerimine läbi huumori. Lisaks oli tal „"Appi, tuleb Hensugusta" saade, kus ta läks appi neile, kellel parasjagu töötegemisel abi oli tarvis, osates või oskamata isegi tööampse teha. „Appi, tuleb Hensugusta" kestis 1 hooaja. Mõlemad saated on järelvaadatavad Kanal 2 kodulehel.  

Lisaks enda juhitud saadetele, on ta olnud külaline näiteks saates „Moeloojad" oli ta koos Anu Saagimi, Lenna Kuurmaa ja Ott Leplandiga üks võistlejatest. Võistlussari jõudis lõpuks Tallinn Fashion Weeki moe-*show*’le, kus staarid astusid oma saates loodud loominguga lavale. Staaride loomingut sai internetis ka endale tellida. 

Ta tõsteti esile ka saates „100 erilist eestlast" (hooaeg 1, osa 7), kus nii Henri ise kui ka tema pere räägivad oma tegemistest ja sellest, milline näeb elu kaamerate taga välja. Vesteldakse selle elu rõõmu ja pahupooltest. Saates võtavad sõna Henri ja tema ema Riina.

Karpov osales „Me Armastame Eestit" külalisvõistlejana. Ta külastas „Õhtu!" saadet ja oli  külaline „Hommik Anuga" saates.

Olles osav sõnasepp, on ta külastanud ka mitmeid *podcast’*e: „Sportlandi podcasti", „Pohmellipäev Mattias Naaniga", „Päikesejänkud", „Rannaväljaanne".

Tunnustus ja auhinnad
---------------------

Henri on mitmel korral olnud ka nomineeritud või suisa tunnustatud oma loomingu eest sotsiaalmeedias, näiteks:
1. Eesti sotsiaalmeedia auhinnad 2018 nominatsioon seitsmes kategoorias, millest neljal sai ka tunnustuse - aasta *youtuber* 2018, aasta vlogger 2018, aasta huumorivideo 2018, #suurim julgus 2018. 
2. MyHits Awards 2018 – nomineeritud kategoorias „YouTuber of the year". 
3. „The best influencer - 1st in Estonia" – Baltic Brands 2019, mille üldarvestuses saavutas Baltikumi kaheksanda koha. 
4. Kroonika Eesti meelelahutusauhinnad 2019 – nomineeritud kategoorias aasta noor tegija. 
5. Henri on ka Euroopa kultuuripealinn Tartu 2024 saadik.

Isiklikku
---------

Henri Karpov sündis 13. oktoobril 1997 Tartus. Ta on elanud terve oma elu Ülenurmes. Henri Karpovi ema on Riina Karpov, kes on ametilt õpetajanna, ja isa Ülo Karpov. Lisaks on tal ka kaks endast nooremat õde. Keskmine õde Grete Anete Karpov tegeleb samuti sotsiaalmeedias sisuloomisega, ta on aktiivne nii Instagramis kui ka TikTokis. Tema kõige noorem õde on Heleriin Karpov.

Viited
------


1. ↑  Kretel-Erika. (2019, 6. oktoober). SOTID SELGEKS - Eesti suunamudijad pandi ritta ja esikohale maandus mees. *Sky.ee.* https://sky.ee/eesti-suunamudijad-pandi-ritta-ja-esikohale-maandus-mees
2. ↑  Karpov, H. (8. oktoober 2023). Autori intervjuu
3. ↑  Duo Media Networks OÜ. (2019). *Appi, tuleb Hensugusta. https://kanal2.ee/et/t/6804/appi-tuleb-hensugusta*
4. ↑  Duo Media Networks OÜ. (2019). *Hensugusta show. https://kanal2.ee/et/t/5777/hensugusta-show*
5. ↑  Duo Media Networks OÜ. (20199. *Moeloojad. https://kanal2.ee/et/t/6259/moeloojad*
6. ↑  Raju, S ja Killing, K. (2021). Be 1st!. *Podcast.* https://podcast.ee/show/be-1st/
7. ↑  Naan, M. (2021). Pohmellipäev Mattias Naaniga. *Podcast.* https://podcast.ee/show/pohmellipaev-mattias-naaniga/
8. ↑  Roger Andre ja Veinbergs, D. (2021). Päikesejänkud. *Podcast.* https://podcast.ee/show/paikesejankud/
9. ↑  Rannaväli, M. (2021). Seinast Seina / Rannaväljaanne. *Podcast*. https://podcast.ee/show/seinast-seina/
10. ↑  Karpov, H. (8. oktoober 2023). Autori intervjuu
11. ↑  Karpov, H. (8. oktoober 2023). Autori intervjuu
12. ↑  Karpov, H. (8. oktoober 2023). Autori intervjuu
13. ↑  Karpov, H. (8. oktoober 2023). Autori intervjuu
14. ↑  SA Tartu 2024. (2024). Saadikud. *Tartu2024.* https://tartu2024.ee/saadikud/